पैसे लेकर इंदिरा आवास का लाभ देने का आरोप लगा ब्लॉक ऑफिस पर प्रदर्शन
प्रखंडके पथरा पंचायत में इंदिरा आवास के चयन में बड़े पैमाने पर अनियमितता बरतने का मामला सामने आया है। ग्रामीणों ने प्रखंड कार्यालय पर प्रदर्शन कर पंचायत सेवक और स्वयंसेवक पर आरोप लगाया है कि योजना चयन में बड़े पैमाने पर हेराफेरी की गई। दोनों कर्मी ने पंचायत के पक्का मकान वाले और सरकारी नौकरी में सेवारत कर्मचारियों को योजना का लाभ दिया गया। ग्रामीणों ने एक लिखित आवेदन देकर शिकायत की है कि पंचायत सेवक दशरथ राम के कहने पर स्वयं सेवक राहुल कुमार सिंह ने गरीब, असहाय लोगों से इंदिरा आवास का लाभ देने के लिए पांच से दस हजार रुपए मांगे।
जिन लोगों ने पैसे नहीं दिए उन्हें आवास नहीं दिया गया। ग्रामीणों ने प्रखंड विकास पदाधिकारी अरूण कुमार मुंडा से पंचायत में आवंटित इंदिरा आवास का स्थलीय जांच कराने की मांग की है तथा दोषी के विरुद्ध कानूनी कार्रवाई करने के लिए गुहार लगाई है। बीडीओ ने जांच का आश्वासन दिया है। प्रदर्शन करने वालों में मुख्य रूप से राजकेश मेहता, हरि मेहता,उदय चौधरी, अखिलेश पासवान, इंनर चौधरी, उमाशंकर पासवान, टूकसी कुंवर, रामराज चौधरी, सुदेश्वरी राम, जीतन चौधरी, शिवसागर राम, अनेश्वर राम, राजेश मेहता, देवराज चौधरी, रामदेव पासवान, सहेन्द्र पासवान, दवमनी देवी, जवत्री कुवर, जितेन्द्र पासवान, लकेश्वरी देवी, ललिता देवी आदि शामिल थे।
hin_Deva hin_Deva hin_Deva